recursal/SuperWikiNEXT-32B huggingface dataset:
**Amour** (la franca por **Amo**) estas franca dramifilmo reĝisorita kaj scenarita fare de Michael Henke. La kino ĉefroligas Jean-Louis Trintignant, Emmanuel Riva kaj Isabelle Huppert.

La filmo unue estis montrita ĉe la Festivalo de Cannes kie ĝi gajnis la Oran Palmon. Gajninto de la Oskaro por la plej bona eksterlanda filmo en la 2012, Premio César kaj la Premio Lumière por la plej bona filmo.

La filmo priskribas la maljunaĝon de paro, ĝis ilia morto.

Intriga resumo
--------------

La filmo rakontas la historion de la geedzoj Anne (Emmanuel Riva) kaj Georges (Jean-Louis Trintignant), emeritaj muzikinstruistoj. Komence de la filmo, Anne ne respondas al la vortoj de Georges. Ŝi spertas operacion kiu lasas ŝin paralizita sur la dekstra flanko de ŝia korpo .

Post la kirurga operacio, Anne provas fari sinmortigon, sed estas malsukcesa. La kondiĉo de Anne plimalboniĝas kiam ŝi suferspertas apopleksion. Ŝi komencas ricevi flegadon, kiu inkluzivas ŝanĝadon de vindotukoj kaj nutradon per infuzaĵo. Ilia filino, Eve (Isabelle Huppert), provas konvinki Georges translokigi Anne-n en emeritejon. Sed Georges rifuzas ĉar laŭ li Anne ne konsentus esti sendita foren de ŝia hejmo. Post kiam la kondiĉo de Anne plimalboniĝas plu, Georges sufokas Anne kun kuseno kaj kaŭzas ŝian morton, kaj Georges ŝajnas esti fininta sian propran vivon ankaŭ.

Aktoraro - Rolantaro
--------------------

* Jean-Louis Trintignant - Georges Laurent
* Emmanuel Riva - Anne Lauren
* Isabelle Huppert - Yves Lauren
* William Shimmel - Geoff, la edzo de Eva
* Alexander Tharaud - Aleksandro, studento de Georges Van.

Recenzoj
--------

La filmo ricevis entuziasmajn recenzojn kun poentaro de 91% de la retejo "Rotten Tomatoes "bazita sur 129 recenzoj.  La retejo "Metacritic "donis al la filmo poentaron de 93 surbaze de 36 recenzoj. Krome, Emmanuel Riva ricevis pozitivajn recenzojn por sia aktorado.

Premioj
-------

* **Gajnante** la Premion Oran Globon por Plej bona Fremda Filmo
* **Gajnante** la Oran Palmon ĉe la Festivalo de Cannes
* Nomumite por Oskaro por Plej bona Filmo
* Nomumite por la Oskaro al la Plej bona Reĝisoro (Michael Henke)
* Nomumite por Oskaro por Plej bona Originala Scenaro (Michael Henke)
* Nomumite por Oskaro por Plej bona Aktorino (Emmanuel Riva)
* **Gajnante** la Akademian Premion por Plej bona Fremdlingva Filmo
* Nomumite por la BAFTA Premio por Plej bona Aktorino (Emmanuel Riva)
* Nomumite por la BAFTA Premio por Plej bona Reĝisoro (Michael Henke)
* Nomumite por BAFTA Premio por Plej bona Originala Scenaro (Michael Henke)
* Nomumite por BAPTA-premio por la plej bona eksterlanda filmo
* **Gajnante** la Premio César por plej bona filmo
* Gajnante la Premio Lumière por plej bona filmo

Referencoj
----------

1. ↑ .  Ile-de-France backs Haneke's *Amour*. *Cineuropa* (22 November 2010). Alirita 3 June 2011.
2. ↑  Ŝablono:Rotten-tomatoes

Eksteraj ligiloj
----------------

* Oficiala retejo
* *Amour*  en Interreta filma datumbazo (angle)
* Amour ĉe Box Office Mojo
* Amour ĉe Metacritic
* Amour ĉe Rotten Tomatoes


|  |  |
| --- | --- |
| Bibliotekoj | * PeEnEo: 837182
 |
Maoz Vegetara restoracio en Parizo
Pita pano kun falaflo kaj aldonaĵoj
**Maoz** aŭ entute **Maoz Vegetarian** estas ĉeno de falaflorestoracioj, kiu devenas el Amsterdamo, Nederlando. La unua Maoz malfermiĝis en 1991 en la Reguliersbreestrato en Amsterdamo kaj sukcesis, ankaŭ pro tio ke la klientoj povas senlime aldoni piklojn, salaton kaj saŭcon.

La fondintoj estas la geedzoj, Nahman Milo kaj Sima Bar-On, israelanoj, kiuj vivis en Amsterdamo.

En 2007 Maoz havis filiojn en i.a. Nijmegen, Roterdamo, Leiden, Zaandam kaj Groningen. Ekde 1996 ankaŭ en Aŭstralio (Perth), Francio (Parizo), Germanio, Britio (Londono), Hispanio (Barcelono kaj Madrido), Usono kaj Barato (Mumbajo). Oni uzas la franĉizan sistemon. Mondvaste en 2007 troviĝis 22 restoracioj. Oni atendas ke la nombro plialtiĝos en la estonteco.
En 2006 oni malfermis filion en Germanio (Munkeno) sed en februaro 2008 oni devis fermi ĝin pro malbona vendosumo.

En 2022 Maoz troviĝas en 8 lokoj en Nederlando, Usono, Brazilo, Hispanio kaj Francio.

La unua Maoz vendis nur falaflon, sed nuntempe ankaŭ akireblas pomfritojn, frititajn melongenojn kaj humuson. Oni tamen nur vendas vegetarajn manĝaĵojn.

* Kategorio Maoz en la Vikimedia Komunejo (Multrimedaj datumoj)

Eksteraj ligiloj
----------------

* oficiala retejo angle

Referencoj
----------

1. ↑  The Vidgames Review Archive » MAOZ München geschlossen
Honora gvardio de la 154-a Praobraĵenskij-Gardista Regimento de la Rusa Federacia Armeo ĉe la Tombo de la Nekonata Soldato situanta en la Ĝardeno Aleksandro en Moskvo, ĉe la Kremla Muro .
**Honorgvardio** estas grupo da homoj, kutime en armea medio, kiuj faras ordonekzercojn, kun la celo pagi respekton al persono aŭ marki okazaĵon.

Honorgvardio estas ceremonia akompano aŭ gardistaro, ofte en armea kunteksto, asignita al ŝtatestro de lando, **vizitantaj** ŝtatestroj, reĝaj personoj kaj certaj altrangaj oficiroj por marki honoron kaj gloron.

La honora gvardio povas aŭ paradi ĉe la alveno aŭ foriro de la persono al antaŭfiksita loko. Ili ankaŭ povas esti metita en la poŝton ĉe la loĝloko de la persono. Por ŝtatestro, paradanta honorgvardio kutime konsistas el roto kun standardoj kaj muziko , kaj tiam estas nomita **honorroto**.

Honoraj gardistoj ankaŭ kutimas honori falintajn soldatojn ĉe entombigoj.

Referencoj
----------



|  |  |
| --- | --- |
| Bibliotekoj | * PeEnEo: 837796
* GND: 4405218-2
* LCCN: sh2002004237
 |
**(162116) 1998 SA15** estas tre malgranda, ne tre hela marsrenkonta, terrenkonta kaj venusrenkonta apolona asteroido, rigardita kiel potence danĝera objekto.

Ĝi estis malkovrita la 21-an de septembro 1998 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Orbito
------

Ĝi estas proksima de la orbitaj resonancoj 3:8 kun la Tero kaj 5:7 kun Marso.

Ĝia discentra orbito krucas tiujn de Marso kaj de la Tero kun danĝere febla orbita klineco ; ĝi ekstere malproksime tanĝas la orbiton de Venuso.

• Ĝia marsa MOID estas 0,10424 astronomia unuo (15,594 milionoj da km),  

• ĝia tera MOID estas 0,04671 astronomia unuo (6,988 milionoj da km),  

• ĝia venusa MOID estas 0,13634 astronomia unuo (20,396 milionoj da km),  

• La 28-an de januaro 1922 ĝi pasis al 0,05769 astronomia unuo (8,630 milionoj da km) de la Tero,  

• la 1-an de februaro 2052 ĝi pasos al 0,05167 astronomia unuo (7,730 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

| Antaŭe: | Listo de asteroidoj (162001–163000) | Poste: |
| --- | --- | --- |
| (162115) 1998 SP10 | **(162116) 1998 SA15** | (162117) 1998 SD15 |
**György Tverdota** [djordj], laŭ la hungarlingve kutima nomordo **Tverdota György** estis hungara literaturhistoriisto, altlerneja instruisto. Lia familia nomvarianto estis *Monoki Tverdota*.

György Tverdota naskiĝis la  4-an de junio 1947(nun 1947-06-04) en Monok.

Biografio
---------

György Tverdota akiris pedagogian diplomon en Scienca Universitato Loránd Eötvös en 1971. Inter 1972–1975 li estis muzeologo en Literatura Muzeo Petőfi, poste li laboris en literatura instituto, kie li redaktis ankaŭ revuon. Li instruis en Hungara Belarta Altlernejo (1985–1990), Scienca Universitato Janus Pannonius (1990–1995), ankaŭ en fr:Université Sorbonne-Nouvelle (1991–1994), Katolika Universitato Péter Pázmány (1995–1999), Universitato Loránd Eötvös (1999-2013). Intertempe en 1992 li estis levita docento, lia habilitiĝo okazis en 2001. En 2003 li profesoriĝis, en la sekva jaro li estis katedrestro. Li kandidatiĝis (CSc) en 1987, li doktoriĝis (DSc) en 1997 antaŭ la Hungara Scienca Akademio. En 2016 li pensiuliĝis. Li edziĝis en 1971, lia edzino naskis du filojn en 1973 kaj 1983. Li ricevis premiojn inter 1979-2013.

Liaj disertaĵoj
---------------

* *Ady Endre két világháború közötti recepciója* (1980)
* *József Attila nyelvesztétikája* (1987)
* *József Attila-kultusz születése* (1997)

Elektitaj kontribuoj
--------------------

* *Ihlet és eszmélet. József Attila, a teremtő gondolkodás költője* (1987)
* *József Attila prózai művei* (1995)
* *A tisztaság könyve* (kunaŭtoro, 2009)
* *Hagyomány és lelemény. A magyar irodalmi modernség első hulláma* (2018)
* *Gondoljátok meg, proletárok I. Az ifjú József Attila* (2021)

Fontoj
------

* biografio hungare kun foto
* biografio hungare kun foto
* biografio hungare

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 837792
* GND: 1055746889
* LCCN: n81041639
* VIAF: 9972357
* ISNI: 0000 0001 1437 6875
* SUDOC: 05012949X
 |



* Portalo pri Biografio
|  |  |
| --- | --- |
|  | Ne konfuzu ĉi tiun artikolon kun Spojlero. |

**Malkaŝaĵo** estas informo, malkaŝanta la intrigon de iu verko. Malkaŝumoj eblas negative influi la sekvan percepton de malkaŝataj verkoj por homoj, kiuj ankoraŭ ne scias la tutan intrigon.

Oni ofte penas eviti malkaŝumojn por plene senti tion, kion la verko oniaopinie alvoku dum la unua spekto aŭ lego. Tamen, ili ofte aperas en materialoj de fanaj komunumoj, en enciklopedioj kaj kritikaj artikoloj. Esperanta Vikipedio havas specialan markon por averti pri teksto, kiu enhavas malkaŝumojn, sed ne povas kaŝi ĝin de hazarda legado.

Tiu kultura kutimo ludas gravan rolon en serioj kaj de nuntempaj televidserioj kaj de iamaj romanoj publikigitaj laŭ epizodoj en gazetoj. En la unue menciitaj okazoj, la aktuala sistemo esploradi en Interreto la sekvon de la agado tute ŝanĝis la kutimon rezervi la surprizojn de la intrigo. Fine de la 19-a kaj komence de la 20-a jarcentoj, ne ĉiam ekzistis ebloj sciigi pri kelkaj venontaj okazaĵoj; en la fino de la dua sceno de *Bohemiaj lumoj* de Ramón María del Valle-Inclán, knaba servistino venas al librovendejo demandi ĉu rolulo de romanserio finfine geedziĝas, kio montras la popolan kutimon kaj malkaŝi kaj eĉ ricevi malkaŝumon ĉe sekvantaj serioj.

* Kategorio Malkaŝaĵo en la Vikimedia Komunejo (Multrimedaj datumoj)
Ponto de la Reĝino Viktorio, unu el la monumentaj pontoj en la kursado de la rivero tra Madrido.
**Manzanaro**, hispane ***Manzanares*** (laŭsignife *Pomarbaroj*), estas rivero de la centro de Hispanio, alfluanto dekstre de Ĥaramo, kiu, siavice, estas alfluanto de la rivero Taĵo. Ĝi estas la rivero trairanta la urbon de Madrido.

Ĉi tiu rivero tute trakuras la Madridan Regionon: ĝi naskiĝas en la Gvadarama Montaro, en la Glaĉero de la Grafino —la suda bordo de la Montaro de la Longa Ŝnuro, proksime de Globo de la Mondo—, kaj pasas tra Madrido. Ĝi elfluas en la municipa termino de Rivas-Vaciamadrid, post trakurado de 92 km.

La rivero gastigas diversajn ekosistemojn kaj trairas altvalorajn zonojn de la ĉirkaŭa medio, kiuj ricevis malsamajn protektonivelojn. Ĝia alta baseno, ekde ĝia naskiĝo ĝis la Monto El Pardo (inkluzive de La Pedriza), konstituas la Regionan Parkon de la Alta Baseno de Manzanaro, kun surfaco de 52.796 hektaroj. Ĝia malalta kursado ankaŭ estas protektata, ene de la Regiona Parko de la Sudoriento. La sola peco de la rivero kiu ne estas protektata estas tiu parto kiu trakuras la madridan urboparton.

* Kategorio Manzanaro en la Vikimedia Komunejo (Multrimedaj datumoj)
**József Zimányi** [jOĵef zimAnji], laŭ hungarlingve kutima nomordo **Zimányi József** estis hungara fizikisto, profesoro, membro (korespondanta en 1990, ordinara en 1995) de Hungara Scienca Akademio. Lia edzino estis Magdolna Zimányi.

József Zimányi  naskiĝis la 5-an de decembro 1931 en Budapeŝto. Li mortis la 26-an de septembro 2006 en Budapeŝto.

Biografio
---------

József Zimányi frekventis gimnazion, poste universitaton en Budapeŝto inter 1950-1954. Li lernis kun Judit Németh és István Lovas. Post la diplomo li eklaboris en fizika esplorinstituto. Li partoprenis en la Hungara revolucio de 1956, tial poste li longe ne rajtis viziti okcidentan Eŭropon. En 1969 li ricevis eblecon viziti instituton pri Niels Bohr. Baldaŭe li enkondukis la komputadon en la institutaj esploroj. En 1972 li doktoriĝis el fiziko. Li strebis multe por Hungario aliĝu al CERN. Li okupiĝis precipe pri la nuklea fiziko. Li ricevis 5 premiojn ekde 1962.

Elektitaj publikaĵoj
--------------------

* *Izobár analóg állapotok*
* *Magfizikai aktualitások*
* *A relativisztikus nehézion reakciók kémiája*

Fontoj
------

* hungarlingva biografio kun foto
* hungarlingva biografio (la teksto estas legebla lastfoje)[*rompita ligilo*]
* hungarlingva biografio

* Kategorio József Zimányi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 472052
* LCCN: n85111200
* VIAF: 23571586
* ISNI: 0000 0000 7903 6129
* BIBSYS: 90984159
 |
**Mansilla Mayor** [manSIlja maĜOR] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *Esla-Campos*, en la sudoriento de la provinco. *Mansilla Mayor* estas komprenebla etimologie kiel *Mansilla la plej granda* kaj *Mansilla* estas etimologie rilata al la rivero Esla kaj al la latina vorto *mansum* por domego.

Komarkoj de la provinco Leono; *Esla-Campos* sudoriente, oranĝece.
Preĝejo.

Geografio
---------

Ĝia municipa teritorio estas formata de la loĝlokoj Mansilla Mayor, Nogales, Villamoros de Mansilla kaj Villaverde de Sandoval, okupas totalan areon de 14,48 km² kaj laŭ la demografia informo de la municipa censo fare de la INE en 2021, ĝi havis 326 loĝantojn. Ĝi perdis ĉirkaŭ 650 loĝantojn el la 1930-aj jaroj pro la migrado el ruraj zonoj al urboj. Ĝi distas 20 km de Leono, provinca ĉefurbo; trapasas la municipan teritorion la riveroj Porma kaj Esla. Ĝi limas kun Villaturiel, Villasabariego, Villanueva de las Manzanas kaj Mansilla de las Mulas.

Historio
--------

En Mezepoko okazis reloĝado. La areo apartenis al la Regno Leono.

Tradiciaj enspezofontoj estas agrikulturo (beto, maizo kaj aliaj irigaciaj cerealoj) kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado).

Bildoj
------

* Villamoros de MansillaVillamoros de Mansilla
* Villaverde de SandovalVillaverde de Sandoval

Vidu ankaŭ
----------

* Municipoj de Provinco Leono

Notoj
-----


|  |  |
| --- | --- |
| Bibliotekoj | * PeEnEo: 758897
* VIAF: 316736099
 |
|  |  |
| --- | --- |
|  | - La mallongigo SG en Marbach SG staras por la svisa Kantono Sankt-Galo. Por aliaj signifoj de la nomo vidu sub **Marbach**. |


---


**Marbach SG** estas komunumo en la elektodistrikto Rejnvalo, Kantono Sankt-Galo, Svislando. Ĝi havis 1 897 loĝantojn je la 31-a de decembro 2007.

Geografio
---------

Marbach situas inter Rebstein kaj Altstätten SG oriente de la Apencelaj Montetoj sur la okcidenta deklivo de la Rejnvalo. La bildon de la vilaĝo karakterizas vitejoj, unufamiliaj dometoj kaj kamparo. Marbach estas unu el la pli malgrandaj komunumoj de la sanktgala Rejnvalo, supozeble tial, ĉar ĝi situas apud la strato kaj fervojlinio en la fundo de la valo.

Najbaraj komunumoj
------------------

La komunumo limas en nordoriento al la komunumo Reute en Kantono Apencelo Ekstera, en nordokcidento al Rebstein, en sudokcidento al Oberriet SG kaj en nordoriento al la urbo Altstätten SG.

Trafiko
-------

Per aŭtobuso, kiu cirkulas en kvaronhora kadenco, de Marbach atingeblas en 5 minutoj la stacidomo de Altstätten SG kaj en 12 minutoj la stacidomo de Heerbrugg. Marbach ankaŭ disponas pri komuna stacidomo kun la najbara komunumo Rebstein ĉe la linio de Svisaj Federaciaj Fervojoj inter Sankt-Margreto kaj Altstätten SG.

Historio
--------

La unua skriba mencio de Marbach datiĝas el doncacdokumento el la jaro 831. En mezepoko Marbach troviĝis sub la regado de la Monaĥejo Sankt-Galo. La hodiaŭa urbo Altstätten SG ĝis la mezo de la 14-a jarcento apartenis al Marbach.

Vidu ankaŭ
----------

* Aliaj lokoj kun la nomo Marbach.
* Rebstein-Marbach (stacidomo)

Eksteraj ligiloj
----------------

* Oficiala paĝo de la komunumo Marbach SG Arkivigite je 2011-09-29 per la retarkivo Wayback Machine

* Kategorio Marbach SG en la Vikimedia Komunejo (Multrimedaj datumoj)

  


|  |  |  |  |
| --- | --- | --- | --- |
| 

| v • d • rKomunumoj de la elektodistrikto Rejnvalo |
| --- |
| maldekstraAltstätten SG • Au-Heerbrugg • Balgach • Berneck • Diepoldsau • Eichberg SG • Marbach SG • Oberriet SG • Rebstein • Rheineck SG • Rüthi SG • Sankt-Margreto • Widnau |  |

 |
*Pri domaro en loka parto de Lhota de municipo Čistá en distrikto Rakovník temas artikolo Zelený Důl (Čistá).*

Koordinatoj: 50° 38′ 59″ N 13° 22′ 20″ O﻿ / ﻿50.64972 °N, 13.37222 °O﻿ / 50.64972; 13.37222 (mapo)

**Zelený Důl** (germane: *Grünthal*) estas nomo de pereinta domaro, kiu situis proksimume kilometro tra norda direkto de municipo Brandov en distrikto Most en Regiono Ústí nad Labem. Ĝi etendiĝis sur kunfluejo de rojoj Načetínský potok kaj Flájský potok, proksimume en lokoj de hodiaŭa foirejo ĉe limpasejo Brandov/Olbernhau. Zelený Důl troviĝis rekte sur la limo kaj de la samnomata saksia vilaĝo Grünthal apartigis ĝin sole rojo Načetínský potok, kiu kreas la ŝtatlimon ankaŭ hodiaŭ. Diference de la ĉeĥa Zelený Důl la germana Grünthal ne pereis kaj hodiaŭ ĝi estas konsisto de urbo Olbernhau.

Historio
--------

La unua skribmencio pri Zelený Důl devenas nur el la jaro 1606, kiam ĝi estis konsisto de senjorujo Červený Hrádek ĉe Jirkov. La devenaj koloniistoj, kiuj vivtenis sin precipe kiel arbohakistoj, devenis precipe el Saksio, tial ili estis protestantoj. Ili iradis al diservoj en saksian Olbernhau. Post rekatoligo ili devis konvertiĝi al katolika kredo kaj ili vizitadis preĝejon en Brandov.

Post la dua mondmilito Zelený Důl havis similan sorton kiel multe da aliaj municipoj en limregiono. La devena germana loĝantaro estis ellandigita, la domoj iom post iom kadukiĝis kaj ili estis enkadre de protekto de la limo detruitaj. La domaro mem pereis en la jaro 1963. En la jaro 1995 ĉi tie estis malfermita limpasejo por piedirantoj, je iom pli poste estiĝis en regiono de iama vilaĝplaco foirejo.

Loĝantaro
---------

Laŭ popolnombrado el la jaro 1930 la vilaĝo havis 363 loĝantojn: sep ĉeĥoslovakojn, 278 germanojn kaj 78 fremdulojn.

Rilataj artikoloj
-----------------

* Bierfarejo Zelený Důl

|  |  |  |
| --- | --- | --- |
| 

| v • d • rPartoj de municipo Brandov (1) |
| --- |
| Brandov ~ cetera: Zelený Důl |

 |
**(162882) 2001 FD58** estas marsrenkonta, terrenkonta, venusrenkonta kaj merkurrenkonta apolona asteroido, rigardita kiel potence danĝera objekto.

Ĝi estis malkovrita la 24-an de marto 2001 en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝi estas en orbita resonanco 8:7 kun la Tero kaj ne malproksima de la resonanco 5:3 kun Marso.

Ĝia tre discentra orbito krucas tiujn de Marso, la Tero kaj Venuso, kaj ekstere tanĝas tiun de Merkuro, ĝia febla orbita klineco lasas ĝin danĝere proksimiĝi la teran orbiton.

• Ĝia marsa MOID estas 0,123 astronomia unuo (18,401 milionoj da km),  

• ĝia tera MOID estas 0,03262 astronomia unuo (4,880 milionoj da km),  

• ĝia venusa MOID estas 0,0277 astronomia unuo (4,14386101 milionoj da km),  

• ĝia merkura MOID estas 0,13703 astronomia unuo (20,499 milionoj da km).

• La 16-an de februaro 2018 ĝi pasis al 0,08833 astronomia unuo (13,214 milionoj da km) de la Tero,  

• la 14-an de februaro 2026 ĝi pasas al 0,04344 astronomia unuo (6,499 milionoj da km) de la Tero,  

• la 13-an de februaro 2034 ĝi pasos al 0,03254 astronomia unuo (4,868 milionoj da km) de la Tero,  

• la 13-an de februaro 2042 ĝi pasos al 0,03665 astronomia unuo (5,475 milionoj da km) de nia planedo.

• La 29-an de oktobro 1960 ĝi pasis al 0,02884 astronomia unuo (4,314 milionoj da km) de Venuso,  

• la 25-an de julio 2079 ĝi pasos al 0,03669 astronomia unuo (5,489 milionoj da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162881) 2001 FT51 | **(162882) 2001 FD58** | (162883) 2001 FD58 |
**(162433) 2000 FK10** estas marsrenkonta, terrenkonta kaj venusrenkonta apolona asteroido malkovrita la 26-an de marto 2000 en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝia tre discentra orbito krucas tiujn de Marso, la Tero, kaj Venuso. Ĝia iom granda orbita klineco tenas ĝin maldanĝere malproksima de la planedaj orbitoj. 

• Ĝia marsa MOID estas 0,0795 astronomia unuo (11,893 milionoj da km),  

• ĝia tera MOID estas 0,06631 astronomia unuo (9,920 milionoj da km),  

• ĝia venusa MOID estas 0,09462 astronomia unuo (14,155 milionoj da km).

• La 17-an de oktobro 2133 ĝi pasos al 0,08610 astronomia unuo (12,880 milionoj da km de Marso.

• La 15-an de oktobro 1946 ĝi pasis al 0,15442 astronomia unuo (23,101 milionoj da km) de la Tero,  

• la 18-an de aprilo 2171 ĝi pasos al 0,06741 astronomia unuo (10,084 milionoj da km) de nia planedo.

• La 2-an de aŭgusto 1924 ĝi pasis al 0,09307 astronomia unuo (13,923 milionoj da km) de Venuso,  

• la 4-an de februaro 2032 ĝi pasas al 0,09810 astronomia unuo (14,676 milionoj da km) de Venuso,  

• la 9-an de marto 2043 ĝi pasos al 0,10875 astronomia unuo (16,267 milionoj da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162432) 2000 FR5 | **(162433) 2000 FK10** | (162434) 2000 FA34 |
**(162004) 1991 VE** estas marsrenkonta, terrenkonta, venusrenkonta kaj merkurrenkonta atona asteroido.

Ĝi estis malkovrita la 3-an de novembro 1991 de la usonaj geastronomoj Eleanor Francis Helin kaj Kenneth J. Lawrence elde la Observatorio de la Monto Palomar, (Kalifornio, Usono).

Orbito
------

Ĝi estas en orbita resonanco 2:7 kun Merkuro kaj proksima de la resonancoj 6:5 kun la Tero kaj 4:9 kun Marso

Ĝia tre discentra orbito krucas tiujn de Marso, la Tero, Venuso kaj Merkuro kun ne granda orbita klineco.

• Ĝia marsa MOID estas 0,04952 astronomia unuo (7,408 milionoj da km),  

• ĝia tera MOID estas 0,05755 astronomia unuo (8,610 milionoj da km),  

• ĝia venusa MOID estas 0,02972 astronomia unuo (4,446 milionoj da km),  

• ĝia merkura MOID estas 0,00143 astronomia unuo (0,2139 miliono da km).

• La 26-an de oktobro 1913 ĝi pasis al 0,05065 astronomia unuo (7,577 milionoj da km) de Marso,  

• la 7-an de oktobro 2056 ĝi pasos al 0,04958 astronomia unuo (7,417 miliono da kilometroj) de la ruĝa planedo.

• La 27-an de oktobro 1975 ĝi pasis al 0,06615 astronomia unuo (9,896 milionoj da km) de la Tero,  

• la 29-an de oktobro 2033 ĝi pasas al 0,06500 astronomia unuo (9,724 milionoj da km) de la Tero,  

• la 30-an de oktobro 2149 ĝi pasos al 0,05500 astronomia unuo (8,228 milionoj da km) de nia planedo.

• La 16-an de januaro 2016 ĝi pasis al 0,03114 astronomia unuo (4,658 milionoj da km) de Venuso,  

• la 11-an de aŭgusto 2092 ĝi pasos al 0,02968 astronomia unuo (4,440 milionoj da km) de ĉi tiu planedo.

• La 7-an de aprilo 1909 ĝi pasis al 0,00424 astronomia unuo (0,6343 miliono da km) de Merkuro,  

• la 10-an de aŭgusto 2176 ĝi pasos al 0,00639 astronomia unuo (0,9559 miliono da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

| Antaŭe: | Listo de asteroidoj (162001–163000) | Poste: |
| --- | --- | --- |
| (162003) 1991 TG | **(162004) 1991 VE** | (162005) 1992 SV9 |
***Los girasoles ciegos*** (La blindaj sunfloroj) estas hispana filmo de 2008 reĝisorita de José Luis Cuerda kun ĉefaktoroj Javier Cámara, Roger Príncep, Irene Escolar, kaj Maribel Verdú. La filmo estas bazita sur la samnoma novelaro de la verkisto Alberto Méndez, verko kiu ricevis la premiojn *Premio de la Crítica de narrativa castellana* kaj *Premio Nacional de Narrativa*. La filmo ricevis plurajn premiojn kaj en 2008, la *Academia de las Artes y las Ciencias Cinematográficas de España* elktis ĝis por reprezenti Hispanion al Oskar-premio por la plej bona fremdlingva filmo.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

Orense, 1940, tuj post la Hispana Enlanda Milito, kiam multaj venkitoj devis kaŝiĝi hejme. Ĉiam kiam Elena Vadillo (Maribel Verdú) ŝlosas timege la hejmpordon, ŝlosas ankaŭ siajn sekretojn. Lia edzo, Ricardo (Javier Cámara), minacata pro la diktatura persekutado, dum jaroj kaŝas sin en kaŝejo ene de ilia hejmo, en kiu ili kunloĝas kun siaj gefiloj, Elenita (Irene Escolar) kaj Lorenzo (Roger Príncep). Salvador (Raúl Arévalo), estas disorientita pastro kiu post luktado dum la milito, instruas en la lernejo kie studas Lorenzo kaj ekamdeziras Elena, kiu laŭ li estis vidvino. Aliflanke, Lalo (Martín Rivas) kaj lia fianĉino, Elenita, kiu gravediĝis, devas fuĝi de la lando, ĉar la polico serĉas lin de monatoj. 

**Averto: *Malkaŝado de la intrigo de la rakonto ĉi tie finiĝas.***

Geaktoraro kaj roluloj
----------------------

* Maribel Verdú estas Elena Vadillo Sánchez.
* Javier Cámara estas Ricardo Mazo Torralba.
* Raúl Arévalo estas Salvador.
* Roger Príncep estas Lorenzo Mazo López.
* Martín Rivas estas Eulalio 'Lalo' Peciña.
* Irene Escolar estas Elena Mazo López.
* José Ángel Egido estas la rektoro.
* Ricardo Rico Trigo estas Fernández.

Referencoj
----------

Eksteraj ligiloj
----------------

* oficiala retejo
* Reklamfilmeto

  

* *En tiu ĉi artikolo estas uzita traduko de teksto el la artikolo Los girasoles ciegos (película) en la hispana Vikipedio.*


|  |  |
| --- | --- |
| Bibliotekoj | * PeEnEo: 838593
 |
**Margareto REICHARDT** (naskiĝinta en la 6-a de marto 1907 en Erfurto, mortinta samloke en la 24-a de majo 1984) estis tekstila artistino de la Bauhaus-movado.

Kreada vivo
-----------

Reichardt komencis sian trejnaĝon ĉe la artmetia lernejo *(Kunstgewerbeschule)* en Erfurto. De 1926 ĝis 1931 ŝi studadis ĉe la Bauhaus-aranoj en Dessau kaj iĝis tekstilartistino post la fina ekzameno. Ekde 1933 ŝi de nove vivis en la ĉefurbo turingia.

Resonado
--------

Ne malmultaj ŝatis ŝiajn gobelinojn, murtapiŝojn kaj plankotapiŝojn, kvankam la industrio nur malofte utiligis ŝiajn motivojn. Dum la Monda ekspozicio en Parizo en la 1937-a jaro ŝi ricevis sian unuan premion. Muzeoj, teatroj kaj publikaj instancoj ekaĉetis siajn verkojn.

Nekrologe profesoro Hubert Hoffmann honorigis la artistinon tiel: "Ŝi estis unu el la lastaj kunlaborantoj de la Bauhaus-movado kaj iĝis unu el ĝiaj plej gravaj teksistoj."

La Reichardt-domo
-----------------

Troviĝas en la erfurta urboparto Bischleben la domo-ateliero de la artistino, kie ŝi en la plej bona Bauhaus-spirito trejnadis multajn metilernantojn en la kuro de la tempo. Ĝi estis konstruata en 1939 laŭ antaŭskizoj de Konrad Püschel kun detala planado de Reichardt mem. Samtempe ĝi estas muzeo, ekde 1992 parto de la erfurta Anger-muzeokomplekso, kie volontuloj faradas ekspoziciojn. La ateliero kun origine konservitaj iloj estas de 1987 teĥnika monumento. Pluse la loĝejo estas ankoraŭ kiel dum la vivotempo de la artistino. Tamen la muzeo, estante apenaŭ konata, nur de malmultaj estas vizitata.

Literaturo
----------

* Angermuseum Erfurt und Arbeitsgruppe M. Reichardt (Eldd.): *Margaretha Reichardt 1907–1984. Textilkunst*, Erfurto 1995
* Eichhorn, Herbert (Eld.): *KinderBlicke: Kindheit und Moderne von Klee bis Boltanski*, Ostfildern-Ruit 2001
* Galerie am Sachsenplatz (Eld.): *bauhaus 6*, Lepsiko, p. 87

Eksteraj ligiloj
----------------

* Kategorio Margaretha Reichardt en la Vikimedia Komunejo (Multrimedaj datumoj)

* Mallonga priskribo de la loko de aktiveco de Reichardt en Erfurto. Arkivigite je 2012-06-23 per la retarkivo Wayback Machine
* Foto de la Reichardt-domo.[*rompita ligilo*]
* Foto kaj biografio de Reichardt en la surreta Bauhaus-leksiko. Arkivigite je 2015-09-19 per la retarkivo Wayback Machine
* Bildoj pri Reichardt kaj ŝia verkaro.
* Hejmpaĝo de la Anger-muzeo, al kiu apartenas la Reichardt-domo.

Subnotoj
--------

1. ↑  *Thüringer Allgemeine* de la 3-a de marto 2013, p. 4 (T B TH)

|  |  |
| --- | --- |
| Bibliotekoj | * PeEnEo: 431595
* GND: 119208881
* LCCN: n79007667
* VIAF: 15574889
* ISNI: 0000 0000 6675 3225
* ULAN: 500103413
* RKD: 133347
 |



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Mari** estas la ĉefa diino de la eŭska mitaro. Ankaŭ estas nomata **Anbotoko Mari** (Mari de Anboto), **Anbotoko Dama** (la damo de Anboto) kaj **Murumendiko Dama** (la damo de Murumendi).

Monto Amboto en Biskajo, loĝejo de MariŜi loĝas en kelkaj eŭskaj montoj (Txindoki, Murumendi...), sed ŝia plej grava loĝejo estas kaverno de Amboto nomata "Mariren Koba" (la kavo de Mari).

Mari, la simbolo de Ama Lur (Patrino Tero), estas reĝino de la estaĵaro kaj ties entoj. Plejofte estas imagata kun korpo kaj vizaĝo de virino, elegante vestita (plejofte ruĝe), aperante ankaŭ kiel virino de fajro aŭ arbo. Sugaar estas ŝia edzo, la *sorginak* (sorĉistinoj) ŝia adorantinaro kaj havas du filojn: Mikelats kaj Atarrabi, simboloj de la bono kaj malbono.

Skribaĵoj
---------

* *La primitiva religión de los vascos* (la primitiva religio de la eŭskoj), José Dueso, Orain, 1996. ISBN 84-89077-56-8.

* Kategorio Mari en la Vikimedia Komunejo (Multrimedaj datumoj)

Eksteraj ligiloj
----------------

* angle Mari kaj la eŭska mitaro
Ŝarĝoterminalo de Hamburga Haveno
Marina del Rey, Kalifornio
Roterdamo, Nederlando
**Marhaveno** estas la haveno, al kiuj rajtas alnavigi marŝipoj. Marhavenoj povas situi ĉe la marbordo, sur kanaloj aŭ sur riveroj.

Se marhaveno situas ĉe marbordo, tiam ĝi povas esti aŭ "tajda marhaveno" (aperta direkte al la maro) aŭ "kluza marhaveno" (protektita de la maro pere de kluzo). Marhavenoj kutime posedas plurajn ŝargoterminalojn por pluraj var-transŝargoj kaj estas bone konektitaj kun aliaj trafik-vojoj aŭ al rivera ŝip-transporto.

La plej grandaj marhavenoj situas en nederlanda Roterdamo (Haveno de Roterdamo), en Ŝanhajo (Ĉinio) kaj en Singapuro. Alia historia grava marhaveno povas esti la Novjorka Haveno. Ĉar martransporto estas tre grava, marhavenoj estas signifaj punktoj de transŝargo.

Vidu ankaŭ
----------

* Jaĥt-haveno
* Ŝipa trafiko, Akva transporto
* Flughaveno
* Kosmodromo
* Listo de gravaj havenurboj

* Kategorio Marhaveno en la Vikimedia Komunejo (Multrimedaj datumoj)

* Kategorio Marhaveno en la Vikimedia Komunejo (Multrimedaj datumoj)
Marie Under pentrita de Ants Laikmaa
**Marie UNDER** (naskiĝis la 27-an de marto 1883 en Talino, mortis la 25-an de septembro 1980 en Stokholmo) estis estona poetino.

Vivo
----

Under naskiĝis kiel filino de la lerneja instruisto Priidu (Friedrich) Under kaj lia edzino Leena Under (naskiĝita Kerner). Origine la familio devenis de la insulo Hiiumaa. De 1891 ĝis 1900 ŝi vizitis la "Germanan Lernejon por Knabinoj" en Talino. Jan en la aĝo de 11 jaroj Under komenciĝis verki unuajn poemojn, komence precipe en germana lingvo. En 1902 ŝi edziniĝis al Karl Hacker kaj laboris kiel libro-vendistino. La familio vivis ĝis 1906 en Moskvo.

Subtenita de la pentristo Ants Laikmaa Under pli kaj pli sin okupis pri poezio en estona lingvo. Dekomence ŝi apartenis al la movado de literatura simbolismo *Siuru*. Jam ŝia unua poem-libro *Sonetid* ("Sonetoj") de 1917 fariĝis literatura sukceso. Ŝiaj poemoj estas stampitaj de malsoifo je la vivo kaj de memdono al amo kaj naturo. En 1927 ŝi edziniĝis al la estona poeto Artur Adson kaj fariĝis unu el la plej influaj estonaj lirikistinoj.

En 1944 Under fuĝis al Svedio pro la okupacio de Estonio fare de Sovetunio. De tiam pli kaj pli tonoj de hejm-sopiro aldoniĝis al ŝia verkaro. De 1945 ĝis 1957 ŝi laboris ĉe la teatra muzeo de Stokholmo.

Poem-kolektoj
-------------

* "Sonetid" (1917; en Esperanto "Sonetoj 1917", Ŝapekoo: Fonto 1988, 62 p. - Fonto-kajeroj 5)
* "Eelõitseng" (1918)
* "Sinine puri" (1918)
* "Verivalla" (1920)
* "Pärisosa" (1923)
* "Hääl varjust" (1927)
* "Rõõm ühest ilusast päevast" (1928)
* "Õnnevarjutus" (1929)
* "Lageda taeva all" (1930)
* "Kivi südamelt" (1935)
* "Mureliku suuga" (1942)
* "Sädemed tuhas" (1954)
* "Ääremail" (1963)
* "Mu süda laulab" (postmorte 1981)

Marie Under en Esperanto
------------------------

La estona esperantistino Hilda Dresen (parte) tradukis plurajn verkojn de Under. Ili aperis memstare en 1929 (*Elektitaj Versaĵoj*) kaj en la kolektoj Tutmonda Sonoro 1981 kaj *Nova Esperanta Krestomatio*, 1991. Detalojn vd. en la sekcio "eksteraj ligiloj".

Eksteraj ligiloj
----------------

* Kategorio Marie Under en la Vikimedia Komunejo (Multrimedaj datumoj)

* Informoj pri Marie Under en katalogo de la Germana Nacia Biblioteko (germane)
* Pri Marie Under Arkivigite je 2002-10-17 per la retarkivo Wayback Machine (Estonian Literary Magazine, angle)
* Marie Under Arkivigite je 2009-01-06 per la retarkivo Wayback Machine en bildoj
* Esperanto-tradukoj Arkivigite je 2016-03-06 per la retarkivo Wayback Machine de poemoj de Marie Under en la Kolekto por Planlingvoj kaj Esperanto-Muzeo


|  |  |
| --- | --- |
| Bibliotekoj | * PeEnEo: 266942
* GND: 119247186
* LCCN: n87829983
* VIAF: 39419701
* ISNI: 0000 0000 8374 0768
* LIBRIS: 245871
* SUDOC: 030325102
* BNF: 12176379m
* MBA: 55d55082-629b-4f05-baed-663e3a53be27
* BIBSYS: 90274653
* NKC: mzk2003181830
 |
**Margit Vágóné Berzsenyi** [berĵenji], laŭ hungarlingve kutima nomordo **Vágóné Berzsenyi Margit** estis hungara aktoro. Ŝia nobela antaŭnomo estis *egyházasmiklai*, ŝia origina naskiĝnomo estis (laŭ hungarlingve kutima nomordo) *Berzsenyi Margit Piroska*.

Margit Berzsenyi  naskiĝis la 3-an de majo 1863 en Gyula, ŝi mortis la 17-an de oktobro 1951 en Budapeŝto.

Biografio
---------

Margit Vágóné Berzsenyi frekventis abatejan bazlernejon, tamen ŝi aliĝis al trupo de Nagybecskerek en 1878. Inter 1880 kaj 1920 ŝi apartenis al pluraj trupoj kaj teatroj (ekzemple en Miskolc, Szabadka, Kassa, Temeŝvaro, apud Dezső Szilágyi (aktoro) (1904 - 1906) ktp). En 1894 ŝi edziniĝis. Post Traktato de Trianon ŝi migris al Budapeŝto, kie ŝi ricevis rolojn en Teatro Renaissance, Teatro Belvárosi kaj Gaja Teatro. En 1932 ŝi pensiuliĝis, tamen pli malofte ŝi ludis en Gaja Teatro, post la 2-a mondmilito en Teatro Madách.

Elektitaj teatraj roloj
-----------------------

* Gergely Csiky: *Nagymama* - titolrolo
* Ferenc Molnár: *Az ismeretlen lány* - Mici
* Sándor Hunyady: *Lovagias ügy* - avino

Elektitaj filmaj roloj
----------------------

* Ombrelo de Sankta Petro (filmo de 1935)
* *Régi keringő* (1941) - patrino
* *A tanítónő* (1945) - kamparanino

Fontoj
------

* hungarlingva biografio
* hungarlingva biografio kun foto Arkivigite je 2014-03-14 per la retarkivo Wayback Machine
* hungarlingva biografio
* hungarlingva biografio kun foto

* Kategorio Margit Vágóné Berzsenyi en la Vikimedia Komunejo (Multrimedaj datumoj)
**Maria Plain** troviĝas en la nordoriento de Salcburgo kaj estis jam en la 17-a jarcento ŝatata pilgrimloko.

La pilgrima kirko
Interno

Historio
--------

Ĉio komenciĝis dum la Tridekjara milito kiam la de nekonatulo pentrita bildo de madono *(Maria mit dem Jesuskind)* restis nedamaĝita dum forbrulo de la bavara vilaĝo Regen. En 1652 ĝi venis pere de Rudolf von Grimming al la nove akirita familia bieno sur la Plain-monto proksime de Salcburgo kie starigitis kapelo el ligno por prezenti ĝin.

Sed ene de unu jaro necesis redoni la originalan pentraĵon. Pro neĉesa amaso da pilgrimuloj faritis kopio de la bildo kaj deponitis en novan kapelon. Finfine decidis en 1671 princĉefepiskopo Max Gandolf von Kuenburg konstruigi grandan pilgriman preĝejon. La laŭ planoj de Giovanni Antonio Dario farita kirko konsekritis en la 12.8.1674. Du jarojn poste oni ankaŭ sukcesis havigi al si la originalan bildon.

Inter 1948 kaj 1983 prioris surloke la benediktano Anselm Schwab.

Arkitekturo kaj interno
-----------------------

La trietaĝa dutura fasado kreitis laŭ modelo de la Katedralo de Salcburgo, kvankam ĝi samtempe hvavas karakteron de kampara pilgrimejo. Jam de longe ĝi aspekte distingeblas sur la Plain-monto. La internon kovras ora brilo kun bluaj kaj blankaj kolortonoj. La altarbildo prezentas la ĉieliron de la Virgulino kaj estas de Francesco de Neve. Impresaj statuoj de sanktuloj gardostaras inter la de vitobranĉoj kronitaj kolonparoj. Mezo de la ĉefaltaro estas la menciita gracdonanta bildo originanta el Malsupra Bavario. La belega kradaro farita de Johannes Thomas estas vera kulmino de salcburga fergisad-arto.

Hodiaŭa rolo
------------

Ankoraŭ nuntempe okazas ĉiujaraj pilgrimoj al Maria Plan. Supreniro valoras la penon ankaŭ pro la impona belvido al la urbo Salcburgo kaj la ĉirkaŭanta montaro. Tiliegoj invitas je ripozumo. La loko ankaŭ ŝatatas por geedziĝoj.

Eksteraj ligiloj
----------------

* Kategorio Maria Plain en la Vikimedia Komunejo (Multrimedaj datumoj)

* Mallongaj informoj pri Maria Plain Arkivigite je 2015-03-20 per la retarkivo Wayback Machine
* Maria Plain sur la paĝoj de la Federacia oficejo pri monumentprotektado Arkivigite je 2015-04-02 per la retarkivo Wayback Machine
* Hejmpaĝo de la pilgrimloko
Grafino **Marianna Török** [torok], laŭ la hungarlingve kutima nomordo **Török Marianna** estis hungara-aŭstra artisto (verkisto, komponisto, pianisto, pentristo). Ŝia nobela antaŭnomo estis *szendrői* [sendrOi], ŝia origina nomo estis (laŭ la hungarlingve kutima nomordo) **Puskás Májuska**. Ŝia persona nomvarianto estis **May,** ŝia baldaŭ nomo estis **Ĝavidan Hanem** origine arabe **جاويدان هانم**. Ŝia patro estis Tivadar Puskás, ŝia patrino estis hungara grafino, ŝia dua edzo estis en:Abbas II of Egypt.

Májuska Puskás naskiĝis la 15-an de junio 1877 en Filadelfio (Pensilvanio) (Usono) sen matrikula enskribo, ŝi mortis la 5-an de aŭgusto 1968 en Graz (Aŭstrio).

Biografio
---------

Marianna Török (artisto) naskiĝis en Usono, tamen ŝi pasigis la plej grandan parton de sia juneco apud Graz. En sia aĝo 15 ŝi vojaĝis al Egiptio, kie ŝi prezentiĝis kun erara nomo May Török. Depost morto de sia patro inter 1893-1896 ŝi vivis en Budapeŝto, en 1895 ŝi piankoncertis en Palaco Vigadó. Inter 1896-1900 ŝi estis pianisto en Vieno, poste ŝi revenis al Egiptujo kaj edziniĝis kun la reganto kvazaŭ sekrete aŭ private. En 1910 ŝi konvertiĝis al islamo, ŝia islama nomo estis "Zubeida". Tiam okazis la oficiala geedziĝo, sed post tri jaroj ili divorcis. Pro la geedziĝo ŝi perdis la hungaran ŝtatanecon, tial ŝi vivis plu en Vieno, kie ŝi malfermis butikon. Ĉirkaŭ 1923 ŝi vivis en Berlino kaj komponis, koncertis, verkis, pentris. Dum la 2-a mondmilito ŝi vivis denove en Vieno.

Ŝiaj kontribuoj, artaĵoj
------------------------

* *Harem* (memuaro, 1930)
* komponaĵoj
* noveloj
* 150 pentraĵoj

Fontoj
------

* WikiTrans

Referencoj
----------


* Kategorio Marianna Török (artisto) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 823538
* GND: 118963430
* LCCN: nr96003215
* VIAF: 54947741
* ISNI: 0000 0000 1027 3871
 |




* Portalo pri Biografio
Germana manlibro de 1874 por mekaniko, muelilkonstruistoj, inĝenieroj, teknikistoj, komercistoj kaj teknikaj lernejoj.
**Manlibro** estas tipo de referenclibro, aŭ alia kolekto de instrukcioj, kiuj intencas havigi al uzanto tujan referencon. Manlibro estas traktaĵo pri speciala temo. Nuntempe temas plej ofte pri simpla sed ĉienhava traktaĵo, kiu enhavas resuman informon kaj estas sufiĉe malgranda por esti tenita en la mano.

Manlibro estas foje referencata kiel *vademekumo* (el la latina esprimo *vade mecum*, "iru kun mi") aŭ *poŝreferenco* ĉar oni intencas esti facile portata. Alia simila termino (tiu de greka deveno) estas "enkiridion" aŭ "enĥiridion".

Manlibroj povas temi pri ajna fako, kaj estas ĝenerale kompendioj de informo je partikulara kampo aŭ pri partikulara tekniko. Ili estas desegnitaj por esti facile konsultata kaj havigas rapidajn respondojn en difinita areo. Tiele ili distingas ekzemple el enciklopedioj, kiuj ofte havigas pli ampleksan informon aŭ en pli larĝa gamo de areoj.

"Manlibro" estas foje termino aplikita al dokumentoj kiuj estas produktataj ene de organizo kaj kiuj ne estas desegnitaj por publikado — kiaj kompaniaj manlibroj ekzemple. La nomo "manlibro" povas foje esti aplikita al referencverkoj kiuj ne estas poŝgrandaj, sed havigas tujan referencon, kiel ĉe kczoj de kelkaj manlinroj pri inĝenierado kiaj la *Perry's Chemical Engineers' Handbook*, la *Marks Standard Handbook for Mechanical Engineers*, aŭ la *CRC Handbook of Chemistry and Physics*. Manlibroj estas tre amplekse uzataj en sciencoj kaj en medicino kiel rapidaj referenciloj por variaj tipoj de informoj.

Eksteraj ligiloj
----------------

* Kategorio Manlibro en la Vikimedia Komunejo (Multrimedaj datumoj)

* Vademecum in opus Saxonis et alia opera Danica compendium ex indice verborum - nome mezepoka latinlingva vortaro
* Wikihandbook — ekzemplo de manlibro
| Kiel legi la taksonomionKiel legi la taksonomion**baŭno** |
| --- |
|  |
|  |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj *Magnoliophyta* |
|
|
|
|
|
|
|
|
|
|
| Klaso: | Dukotiledonuloj *Dicotyledones* |
|
|
|
|
|
|
|
|
|
|
|
|
|
| Ordo: | *Sapindales* |
|
|
|
|
|
|
| Familio: | *Anakardiacoj*  *Anacardiaceae*  |
|
|
|
|
|
| Genro: | "Mangifera" |
|
|
|
|
|
|
|
|
| Specio: | **mango** |
|

 |
| Dunomo |
| ****Mangifera caesia**** Jack |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| v • d • r |

**Baŭno**, **binjao** aŭ **Mangifera caesia** estas malmulte konata specio de mango (*Mangifera indica*). Ĝi estas ĝis 40 m alta ĉiamverda arbo. La folioj estas altersidaj, eliptaj ĝis lancetformaj, 10–30 cm longaj kaj ĝis 8 cm larĝaj. La folioj staras dense kunaj je la finoj de la branĉoj. La floroj kreskas en finstarantaj floraroj. La multnombraj floroj estas helviolaj kaj disigas dolĉan odoron.

La fruktoj estas longaj, ovformaj, flavaj aŭ helbrunaj drupoj. La suka kaj mola fruktkarno estas blanka kaj gustas dolĉete kaj frukte. Male al la vera mango la fruktkarno ne estas fibreca. La frukoj estas manĝataj freŝe aŭ uzataj por fari trinkaĵon. La fruktoj ankaŭ povas esti enmetitaj dolĉacide. Nematuraj fruktoj ne povas esti konsumeblaj, ĉar ili iritas la mukozon.

La baŭno indiĝenas en Malajzio, Sumatro kaj Borneo. La fruktoj estas kultivataj en diversaj regionoj de sudorienta Azio. La frukto estas konata en Tajlando sub la nomo „lam-yaa" kaj en Filipinoj sub la nomo „bayuno".

Referencoj
----------

Eksteraj ligiloj
----------------

* Mangifera caesia en la Vikimedia Komunejo (Multrimedaj datumoj)
* Mangifera caesia en Vikispecioj (Kolekto pri ĉiuj vivantaj estuloj)
Histogramo (grafikaĵo) montranta la disdonon
de la asteroidoj laŭ iliaj grandaj duonaksoj. La strekitaj linioj
montras la **malplenojn de Kirkwood**, kie la efikoj de orbita resonanco kun
Jupitero malstabiligas la orbitojn de la korpoj, kiuj tie troviĝus
La **malplenoj de Kirkwood**, tiel nomata laŭ la usona astronomo
Daniel Kirkwood kiu malkovris ilin en 1866, estas malplenoj, kiuj aperas en
histogramo kie la asteroidoj estas ordonataj laŭ iliaj
orbitaj periodoj. Tiuj malplenoj kongruas kun periodoj kiuj estas
simplaj fraksioj
de la orbita periodo de Jupitero. La pintoj en la
histogramo estas markoj de gravaj asteroidaj familioj.

Ekzemple, tre maloftas la asteroidoj kies granda duonakso estas 2,5
astronomia unuoj (UA) ; la kongruanta periodo estas 3,95 jaroj,
tie estas unu triono de la Jupitera orbita periodo (11,859 jaroj).

Daniel Kirkwood hipotezis ke la malplenoj estas ŝuldataj al
orbitaj resonancoj kun Jupitero. Se asteroido trakurus trifoje sian
orbiton en la tempo, ke Jupitero trakurus unu orbiton, tiu asteroido estus elpuŝata
for de sia orbito. Tia orbita resonanco estas tiel dirita: "resonanco 3:1"

Tamen la asteroidaj orbitoj estas malfacile antaŭkalkuleblaj sur longa daŭro, kaj iuj
asteroidoj en orbitaj resonancoj 2:1 kaj 3:1 ŝajnas havi stabilan orbiton. Estas notinde
ke tiaj asteroidoj havas tre discentrajn orbitojn.

Ĉefaj malplenoj de Kirkwood
---------------------------

Plej gravaj malplenoj de Kirkwood troviĝas ĉe la granda duonakso de:

* 2,06 UA - (resonanco 4:1)
* 2,5 UA - (resonanco 3:1) ; tamen tie troviĝas la Alinda familio
* 2,82 UA - (resonanco 5:2)
* 2,95 UA - (resonanco 7:3)
* 3,27 UA - (resonanco 2:1) ; tamen tie troviĝas la Grikva familio

Malpli larĝaj malplenoj troviĝas ĉe:

* 1,9 UA - (resonanco 9:2)
* 2,25 UA - (resonanco 7:2)
* 2,33 UA - (resonanco 10:3)
* 2,71 UA - (resonanco 8:3)
* 3,03 UA - (resonanco 9:4)
* 3,075 UA - (resonanco 11:5)
* 3,47 UA - (resonanco 11:6)
* 3,7 UA - (resonanco 5:3)

Noto kaj referencoj
-------------------

1. ↑  Kompreninde : kies dividato kaj
dividanto estas "ne tre grandaj" nombroj (de grandordo de 10).

Eksteraj ligiloj
----------------

* Kategorio Malpleno de Kirkwood en la Vikimedia Komunejo (Multrimedaj datumoj)

* france Panoramao de la asteroidoj[*rompita ligilo*]
* france La asteroida zono
* angle La malplenoj de Kirkwood, el *The Internet encyclopedia of sciences*
* angle La malplenoj de Kirkwood, el *Astroprof Page*
* angle Movo de la asteroidoj en la malplenoj de Kirkwood Arkivigite je 2011-07-16 per la retarkivo Wayback Machine